# **Polisi Atal Twyll**

1. Cyflwyniad

* Nodau'r polisi
* Cwmpas
* Cydymffurfiaeth
* Diffiniadau
* Deddf Twyll 2006
* Amcanion polisi

1. Swyddog Atebol ac Unigolion Cyfrifol
2. Polisi Atal Twyll
3. Mathau cyffredin o dwyll mewn Prifysgol
4. Cam gweithredu i atal twyll
5. Os bydd twyll hysbys neu amheus
6. Twyll â goblygiadau academaidd
7. Monitro ac Adolygu
8. Polisïau cysylltiedig
9. Cyflwyniad

1.1 Nodau polisi

Mae'r Brifysgol wedi ymrwymo i ddefnyddio arian yn briodol, yn gyhoeddus ac yn breifat. Felly, mae'n hanfodol bod pawb sy'n gysylltiedig â'r Brifysgol - gan gynnwys staff, myfyrwyr, cyflogeion, contractwyr a thrydydd partïon – yn ymwybodol o'r risg o dwyll, llwgrwobrwyo, lladrata a gweithgareddau eraill sy'n cynnwys anonestrwydd, o bob math.

Nod y Brifysgol yw lleihau achosion o dwyll i'r isafswm sy'n ymarferol - a hefyd gyflwyno trefniadau sy'n cadw unrhyw dwyll i lefel isafswm yn barhaus. Bydd dull atal twyll y Brifysgol yn gynhwysfawr, yn effeithiol o ran cost ac yn broffesiynol, gan ddefnyddio arbenigedd arbenigol yn ôl yr angen.

Mae'r ddogfen hon yn nodi polisi'r Brifysgol o ran atal twyll. Ei nod yw rhoi arweiniad clir i alluogi gweithgarwch y Brifysgol, gan gynnal rheolaethau cadarn ar yr un pryd, a diogelu cyflogeion a'r Brifysgol rhag twyll, gan sicrhau ar yr un pryd ymddiriedaeth a hyder parhaus y cyhoedd.

Dylid darllen y polisi ar y cyd â pholisïau atal twyll eraill, sydd i'w gweld yn adran olaf y polisi hwn.

1.2 Cwmpas

Mae'r Polisi'n berthnasol i holl weithwyr Prifysgol Abertawe ac unigolion cysylltiedig, a holl weithgareddau'r Brifysgol.

1.3 Cydymffurfio

Rhaid cynnal holl weithgareddau'r Brifysgol gan ystyried y polisi Atal Twyll a pholisïau cysylltiedig. Mae pob aelod o staff ac unigolyn cysylltiedig sy'n gweithredu ar ran y Brifysgol neu'n darparu gwasanaethau i'r Brifysgol, yn gyfrifol am sicrhau ei fod yn cydymffurfio bob amser â'r Polisi.

Mae cydymffurfio'n orfodol a gellir ymdrin â cham-drin y Polisi hwn o dan weithdrefnau ymddygiad y Brifysgol. Hefyd, mae methu cydymffurfio â'r Polisi hwn yn golygu risg y gallai'r unigolyn dan sylw fod yn cyflawni twyll.

1.4 Diffiniadau

Y diffiniad o **dwyll** yw:

* twyll anghywir neu droseddol â'r bwriad o arwain at elw ariannol neu bersonol, a/neu
* unigolyn neu beth â'r bwriad i dwyllo eraill, fel arfer drwy hawlio'n anghyfiawn neu gael ei ddyfarnu â llwyddiannau neu rinweddau.

Y diffiniad o **lygredd** yw ymddygiad anonest neu dwyllodrus, fel arfer yn cynnwys llwgrwobrwyo.

Y diffiniad o **lwgrwobrwyo** yw cynnig, rhoi, derbyn neu ofyn am unrhyw eitem o werth (arian, nwyddau, ffafrau neu fathau eraill o fudd) i ddylanwadu ar weithredoedd unigolyn swyddogol neu unigolyn arall sy'n gyfrifol am ddyletswydd gyhoeddus neu gyfreithiol.

Deddf Twyll 1.5

O dan Ddeddf Twyll 2006, ceir tair trosedd benodol:

* Twyll drwy gynrychiolaeth ffug
* Twyll drwy fethu datgelu gwybodaeth
* Twyll drwy gam-drin swydd

Yn ogystal, nid yw lladrata - fel tynnu a/neu gamddefnyddio arian, asedau nac arian parod - yn cael ei erlyn fel twyll ond caiff ei drafod o dan y gwahanol Ddeddfau Lladrata.

1.6 Amcanion polisi

Mae gan y Brifysgol ymagwedd amlweddog at dwyll. Prif amcanion polisi'r Brifysgol ynghylch atal twyll yw:

* Sefydlu diwylliant atal twyll
* Ataliaeth fwyaf posibl o ran twyll
* Lleiafu'n rhagweithiol ac yn llwyddiannus unrhyw dwyll na ellir ei atal
* Canfod yn gyflym unrhyw dwyll na ellir ei atal
* Archwilio'n broffesiynol unrhyw dwyll wedi'i ganfod
* Gweithredoedd a sancsiynau mewnol ac allanol effeithiol yn erbyn pobl y canfuwyd eu bod yn cyflawni twyll, gan gynnwys camau cyfreithiol am droseddau
* Cyfathrebu a dysgu effeithiol mewn perthynas â thwyll, a
* Dulliau effeithiol o geisio gwneud iawn pryd/lle y cafwyd twyll

Amcan pennaf gweithgarwch atal twyll y Brifysgol yw sicrhau bod twyll yn cael ei ystyried yn annerbyniol gan bob rhanddeiliad a bod atal twyll yn cael ei drin fel blaenoriaeth uchel gan y Brifysgol gyfan.

Mae'r ddogfen hon yn nodi polisi a gweithdrefnau'r Brifysgol ar gyfer ymdrin ag achosion o dwyll dan amheuaeth, gan gynnwys llygredd, ac mae'n cynnwys cyfarwyddiadau cryno am beth i'w wneud, a phwy i gysylltu ag ef neu roi gwybod iddo, os ceir unrhyw bryderon sy'n gysylltiedig â thwyll. Nid yw'n cynnwys lladrata a gweithredoedd troseddol neu anghyfreithlon eraill sy'n cynnwys anonestrwydd.

Ar lefel ymarferol, ystyrir bod twyll yn fwriad bwriadol i amddifadu'r Brifysgol (a'i gweithgareddau cysylltiedig) o arian neu nwyddau drwy ffugio unrhyw gofnodion neu ddogfennau (e.e. cyflwyno anfonebau ffug, cofnodion amser chwyddedig neu hawliadau teithio a/neu ddefnyddio gorchmynion prynu i gael nwyddau at ddefnydd personol). Mae hyn yn wahaniaeth pwysig, â'r bwriad o egluro'r gwahaniaeth hanfodol rhwng twyll bwriadol a gwall anfwriadol, gan gael gwared - pryd bynnag y bo modd - ar unrhyw ddryswch neu amwysedd posibl.

1. Swyddog Atebol ac Unigolion Cyfrifol

Y Swyddog Atebol am Atal Twyll a'r holl faterion sy'n gysylltiedig â Thwyll yw'r Is-ganghellor.

Unigolion cyfrifol eraill (atal twyll):

* Y Prif Swyddog Ariannol
  + Polisi Atal Gwyngalchu Arian
  + Polisi Atal Twyll
  + Polisi Deddf Cyllid Troseddol
  + Cynllun Ymateb i Dwyll
* Pennaeth y Gwasanaethau Cyfreithiol a Chydymffurfiaeth
  + Polisi Gwrth-lwgrwobrwyo a Llwgrwobrwyaeth
* Cyfarwyddwr Llywodraethu
  + Polisi Chwythu'r Chwiban
* Cyfarwyddwr Adnoddau Dynol
  + Pob polisi Adnoddau Dynol

Cyfrifoldeb yr holl gyflogeion yw atal, canfod a rhoi gwybod am dwyll. Mae'n ofynnol i bob gweithiwr osgoi unrhyw weithgaredd a allai arwain at dwyll neu ei hwyluso ac maent yn gyfrifol am roi gwybod am dwyll i'r unigolyn perthnasol, fel y'i cofnodir ym mhob polisi unigol.

1. Polisi Atal Twyll

Mae'r Brifysgol wedi ymrwymo i'r safonau uchaf o onestrwydd, atebolrwydd, uniondeb a bod yn agored yn ei llywodraethu. O ganlyniad uniongyrchol i hyn, mae'r Brifysgol wedi ymrwymo i:

* leihau twyll sy'n gysylltiedig ag unrhyw un o'i gweithgareddau, ei gweithrediadau a'i lleoliadau i'r isafswm ymarferol;
* archwilio'n gadarn unrhyw faterion o dwyll a allai godi. Cynhelir unrhyw ymchwiliad o'r fath heb ystyried ffactorau fel swydd, teitl neu hyd gwasanaeth.

Pan brofir unrhyw weithredoedd o dwyll neu lygredd, bydd y Brifysgol yn gwneud pob ymdrech i sicrhau bod y drwgweithredwr(neu ddrwgweithredwyr) yn cael eu trin yn unol â holl rym y gyfraith a pholisi disgyblu/prosesau contractio'r Brifysgol (lle mae trydydd parti yn rhan ohono), a bydd hefyd yn cymryd pob cam i adennill unrhyw a phob colled yn llawn.

Cyfrifoldeb pawb sy'n gysylltiedig â'r Brifysgol - gan gynnwys staff, myfyrwyr, cyflogeion, contractwyr a thrydydd partïon - yw rhoi gwybod am unrhyw amheuon teg sy'n seiliedig ar dwyll neu lygredd. Mae gan y Brifysgol bolisi "dim dial" ar gyfer pobl sy'n rhoi gwybod am amheuon rhesymol, a gellir codi pryderon os oes angen o dan bolisi Chwythu'r Chwiban y Brifysgol.

Mae'r polisi hwn yn berthnasol i unrhyw dwyll, neu amheuaeth o dwyll sy'n ymwneud â phawb, ac unrhyw un sy'n gysylltiedig â'r Brifysgol - gan gynnwys staff, myfyrwyr, gweithwyr, contractwyr a thrydydd partïon.

1. Mathau cyffredin o dwyll mewn Prifysgol

Gall y rhain gynnwys y canlynol ymysg pethau eraill:

* Twyll sy'n ymwneud ag arian parod, asedau ffisegol neu wybodaeth gyfrinachol
* Camddefnyddio cyfrifon
* Twyll ynghylch caffael
* Twyll ynghylch y gyflogres
* Twyll ynghylch cyfrifo ariannol, gan gynnwys ffioedd
* Hawliadau costau twyllodrus
* Twyll ynghylch geirdaon, cymhwyster a chyflogaeth
* Twyll ynghylch recriwtio a phenodi
* Twyll ynghylch llwgrwobrwyo a llygredd
* Twyll academaidd gan gynnwys mewnfudo, derbyniadau, interniaethau, arholiadau a dyfarniadau
* Twyll ynghylch llety, gan gynnwys dewisiadau a thaliadau

1. Twyll â goblygiadau academaidd

Yn aml mae twyll yn gysylltiedig â budd ariannol uniongyrchol, megis twyll ynghylch caffael ac anfonebu. Fodd bynnag, yn sector y Brifysgol, mae twyll academaidd yn bosibilrwydd ychwanegol, gan gynnwys twyll sy’n ymwneud â mewnfudo, derbyn myfyrwyr, interniaethau, arholiadau a dyfarniadau.

Gallai gweithgaredd twyllodrus o'r fath fod yn uchel ei broffil, gyda chanlyniadau sylweddol posibl i'r Brifysgol. Mewn achosion o'r fath, mae'n hanfodol eto cysylltu ag unigolyn priodol ar y cyfle cyntaf, ynghyd ag uwch-swyddog(ion) eraill y Brifysgol, fel y tybir ei bod yn briodol. Gan fod pob achos o'r math hwn yn wahanol, nid yw'n bosibl llunio canllawiau cwbl ddiffiniol i'w dilyn.

Gall twyll o'r fath gynnwys nifer o randdeiliaid, gan gynnwys yr Heddlu a chyrff proffesiynol, ond mae penderfyniadau ynghylch eu cyfranogiad yn gyffredinol yn parhau i fod yn gyfrifoldeb uwch-swyddogion y Brifysgol. Er mwyn sicrhau nad yw'r ymchwiliad yn cael ei gyfaddawdu, fodd bynnag, mae'n hanfodol bod nifer y bobl sy'n ymwybodol o'r ymchwiliad yn cael ei gadw i'r nifer lleiaf posibl. Dylid cydnabod hefyd y bydd twyll o'r math hwn yn golygu yn anochel y bydd yr Heddlu yn cychwyn eu hymchwiliad eu hunain.

1. Camau Gweithredu Atal Twyll

Os oes amheuaeth y cafwyd twyll neu lygredd, neu ei fod ar fin digwydd, mae'n hanfodol cysylltu â'r unigolyn priodol yn y Brifysgol ar unwaith; ceir rhestr o unigolion cyfrifol yn y polisi hwn a dylid cyfeirio at y Cynllun Ymateb i Dwyll hefyd.

Yn benodol:

**Dylech**

* Roi gwybod am eich pryderon, fel uchod; bydd adroddiadau'n cael eu trin yn gyfrinachol.
* Ceisio cymorth gan yr unigolyn cyfrifol
* Dal ati os bydd eich pryderon yn parhau.
* Cadw neu gopïo unrhyw ddogfen(nau) berthnasol i'w defnyddio mewn unrhyw archwiliad dilynol; mae hefyd yn osgoi dinistrio unrhyw ddogfennau yn ddamweiniol neu'n bwrpasol.

**Ni ddylech**

* Ofni ceisio cymorth gan yr unigolyn cyfrifol.
* Dwyn eich amheuon gerbron unigolyn neu unigolion
* Trafod eich pryderon â chydweithwyr neu unrhyw un arall heblaw'r unigolyn cyfrifol.
* Cysylltu â'r Heddlu'n uniongyrchol - cyfrifoldeb yr unigolyn priodol ac uwch-swyddogion eraill y Brifysgol yw'r penderfyniad hwnnw.
* Gwahardd unrhyw un dros dro os ydych chi'n rheolwr llinell heb gyngor uniongyrchol gan yr adran Adnoddau Dynol.

Mae gan y Brifysgol bolisi 'dim dial' ar gyfer pobl sy'n rhoi gwybod am bryderon ac amheuon rhesymol, a bydd unrhyw ddial yn erbyn pobl o'r fath - gan gynnwys erledigaeth a rhwystro/atal rhoi gwybod am bryderon yn cael ei drin yn dramgwydd difrifol o dan brosesau disgyblu'r Brifysgol. Yn yr un modd, fodd bynnag, bydd cam-drin proses drwy wneud honiadau maleisus hefyd yn cael ei ystyried yn fater disgyblu. Dylid rhoi gwybod am unrhyw achosion o dorri'r polisi 'dim dial' drwy'r broses a geir ym Mholisi Chwythu'r Chwiban y Brifysgol.

1. Os bydd twyll hysbys neu amheus

Os bydd twyll hysbys neu amheus, dylid dilyn y [polisi ymateb i dwyll](https://staff.swansea.ac.uk/professional-services/finance-swansea-university/" \l "financial-policies-and-procedures=is-expanded) ynghyd ag unrhyw bolisi perthnasol arall.

1. Monitro ac Adolygu

Caiff y polisi hwn ei adolygu a'i ddiweddaru'n flynyddol neu'n amlach os bydd twyll difrifol neu newid i ddeddfwriaeth y DU.

1. Polisïau cysylltiedig
   * [Polisi Gwrth-lwgrwobrwyo a Llwgrwobrwyaeth](https://staff.swansea.ac.uk/professional-services/vco/anti-bribery/)
   * [Polisi Atal Gwyngalchu Arian](https://staff.swansea.ac.uk/professional-services/finance-swansea-university/" \l "financial-policies-and-procedures=is-expanded)
   * [Polisi Deddf Cyllid Troseddol](https://staff.swansea.ac.uk/professional-services/finance-swansea-university/" \l "financial-policies-and-procedures=is-expanded)
   * [Cynllun Ymateb i Dwyll](https://staff.swansea.ac.uk/professional-services/finance-swansea-university/" \l "financial-policies-and-procedures=is-expanded)
   * [Polisïau Adnoddau Dynol](https://staff.swansea.ac.uk/professional-services/human-resources/policies-and-procedures/)
   * [Polisi Chwythu'r Chwiban](https://staff.swansea.ac.uk/professional-services/vco/university-governance/corporate-information/whistle-blowing/)

Rheoli Fersiwn

|  |  |
| --- | --- |
| Fersiwn | 2.1 |
| Newidiadau | Diweddariad drafft 2023  Newid o Gyfarwyddwr Cyllid i Brif Swyddog Ariannol |
| Dyddiad | 08.02.2023 |
| Swyddog Cyfrifol | Y Prif Swyddog Ariannol |
| Swyddog Atebol | Is-ganghellor |